Diari Oficial de la Generalitat Valenciana


Sumari del DOGV 830, del 23-05-1988 (1988/811174)

ORDRE de 6 de maig de 1988, de la Conselleria de Cultura, Educació i Ciència, per la qual s'eleva a definitiva la Resolució provisional del concurs de trasllats convocat entre Cossos i Escales de funcionaris docents que imparteixen Ensenyaments Mitjans, Artístics i Idiomes.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   830

Data del DOGV
:   23-05-1988

Secció del DOGV
:   AUTORITATS I PERSONAL

Número del document
:   1988/811174


Data del document
:   06-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1988, de la Conselleria de Cultura, Educació i Ciència, per la qual s'eleva a definitiva la Resolució provisional del Concurs de Trasllat convocat entre Cossos i Escales de funcionaris docents que imparteixen Ensenyaments Mitjans, Artístics i Idiomes.  
Segons el que disposa l?Ordre de la Conselleria de Cultura, Educació i Ciència de 16 d'octubre de 1987 (BOE de 29 i DOGV de 30), que convocava concurs de trasllats de places vacants en Centres d'Ensenyaments Mitjans, Artístics i Idiomes, per a la provisió per Catedràtics Numeraris i Professors Agregats de Batxillerat, Professors Numeraris i Mestres de Taller d'Escoles de Mestratge Industrial, Escales docents «A» i «B» d'AISS, Catedràtics i Professors Agregats d'Escoles Oficials d'Idiomes, Catedràtics, Professors Especials i Professors Auxiliars de Conservatoris de Música, Declamació i Escola Superior de Cant, Professors de Termini, d'Entrada i Mestres de Taller d'Escoles d?Arts Aplicades i Oficis Artístics, i Professors Numeraris i Psicòlegs, Professors de Matèries Tècnico-Professionals i Educadors, Professors de Pràctiques i Activitats d'Escales docents d'Ensenyaments Integrats,  
Aquesta Conselleria ha disposat:  
Primer  
Nomenar, d'acord amb el concurs de trasllats en les vacants existents, assignant destinació definitiva, els Professors dels Cossos i Escales que s'indiquen en el preàmbul, i que s'indiquen en l?annex I d'aquesta Ordre, segons les assignatures i centres que s'hi assenyalen, que participaven pels apartats 1 i 2 de la Base Segona, per la Base Tercera i els apartats 1 i 2 de la Base Quarta de l'Ordre de convocatòria esmentada.  
Segon  
Nomenar, d'acord amb el concurs de trasllats, amb destinació definitiva, els Professors que participaven pels apartats 3 i 4 de la Base Quarta de l'Ordre de convocatòria, i que s'indiquen igualment per Cossos i Escales, segons les assignatures i amb les destinacions assenyalades en l?annex II a aquesta Ordre.  
Les destinacions adjudicades per aquesta Ordre als funcionaris en pràctiques, resten condicionades al seu nomenament com a funcionaris de carrera.  
Tercer  
Nomenar en expectativa de destinació els funcionaris de carrera i funcionaris en pràctiques dels Cossos i Escales referenciades, que participaven pels apartats 3 i 4 de la Base Quarta de l?Ordre de convocatòria, i que figuren en l'Annex III segons el Cos i Escala i l'assignatura que s'hi indica.  
Els Centres en què desenvoluparan la funció docent els adjudicarà la Direcció General de Règim Econòmic i de Personal.  
Els Professors relacionats en aquest Annex III hauran de prendre part en tots els concursos de trasllats que es convoquen fins obtenir una destinació definitiva.  
Quart  
La presa de possessió tindrà lloc el dia 12 de setembre de 1988, i tindrà efectes. econòmics i administratius des de l'1 d'octubre següent.  
Cinqué  
Els Professors excedents que reingressen al servei actiu com a conseqüència del concurs, presentaran de 1'1 al 30 de setembre la documentació a què fa referència la Base 16 de l?Ordre de convocatòria esmentada.  
Sisé  
Els Professors participants en aquest concurs que han presentat documentació per a la demostració de mèrits al·legats, podran retirar-la, ells mateixos o una altra persona degudament autoritzada, en els Serveis Territorials de Cultura i Educació respectius a què pertanya el Professor concursant, en el termini d'un mes comptador a partir de la finalització del termini fixat en l'apartat seté d'aquesta Ordre.  
Seté  
Contra aquesta Ordre els interessats podran interposar Recurs de reposició davant el Conseller de Cultura, Educació i Ciència en el termini d'un mes, a partir de la publicació en el Diari Oficial de la Generalitat Valenciana.  
València, 6 de maig de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
Veure annex